El Bourdon (gazete)

El Bourdon, c' est ene gazete e walon ki parexhe tos les moes dispoy setimbe 1949.



C' est purade des scrijhaedjes di belès-letes.

Les Eplaidreyes do Bourdon editnut des lives sicrîts pa les cis ki metnut leus bokets dins ç' gazete la.

 Lomaedje 
Si no provént do spot del grosse clotche do cloke-poite di Tchålerwè. On dessén di ç' befrwè la avou l' cloke padvant a dmoré dessiné so tote el prumire rîlêye del gazete. 

 Istwere 
El Bourdon fourit metou en alaedje pa Félicien Barry, ecoraedjî pa Henri Van Cutsem, po-z eplaidî des tecses di belès letes e walon di scrijheus d' Tchålerwè et co d' ôte pårt, et eto dner des noveles (e francès) des boutaedjes pol walon dins l' Hinnot, dins l' Roman Payis, et co pus lon.

Cwand i parexhe, on dit k' i zûne (come li Moxhon d' Ônea et li Viye Sprewe xhuflèt). I vude tos les moes. 

E 2004, i s' a etroclé avou l' Moxhon d' Ônea, mins tot wårdant tchaeke si tite.

E 2007, il a fwait parey avou l' gazete e picård "No boutique".

Mins l' etinte ni tént ki kékes anêyes. E 2012, li «Moxhon» ridvént ene gazete a pårt.

 Lingaedjes 
Èl bourdon est sicrite e troes lingaedjes : e walon, e picård ey e francès.Fauconnier, J.-L. et al. (2021, moes di djun). El bourdon, l° 757. Tot rwaitant les prumîs lingaedjes, les oteurs scrijhnut avou l' ortografeye k' est l' pus djondant d' wice k' is vicnut. Adon, pol walon, les scrijheus uznut voltî li sistinme Feller. Pol picård, c' est puvite do Feller-Carton.

 Imprimeus do Bourdon 
Aprume, c' est Félicien Barry ki l' a-st imprimé divins si imprimreye. C' est ene cogne A4 avou do papî d' gazete. Tchaeke limero a ene coviete diferinne, mins todi so on cåde avou l' poite-cloke di Tchålerwè (et l' grosse cloke lomêye «El Bourdon») dissu, a hintche. Eyet l' malton ki s' enûle dins l' coine ådzeu, divant l' tite : «el bourdon», et l' sortite «d'Châlèrwè èt co d'ayeûr».

Adonpwis, il a stî a stî imprimé pa l' Imprimreye Scaillet, di Montniye-Tiyoû. C' est l' coleccion avou ene coviete di cwårton et do papî d' silabusse. El dessén del coviete, c' est èn amineu ki tént l' mårtea et fé aler on drapea, avou les cawoûtes des oujhenes padrî. L' årtike «el» eyet l' mot «bourdon» prindèt des grandès letes «El Bourdon»

Onk des prumîs limeros insi, c' est li 293, di fevrî 1977. Onk des dierins, li 371, do d' decimbe 1984. 

Il vudive adon a cwénze cints egzimplaires.

Li novele cogne, pus ptite (c' est d' l' A5) kimince dandjreus après. Li limero 452 date do moes d' djanvî 1993. Li tite ridvént e ptitès letes, avou èn accint so l' årtike: «èl bourdon».

 Sacwants bouteus pol Bourdon 
 Pierre Arcq
 Félicien Barry
 Jean-Luc Fauconnier
 Pierre Faulx
 Fédora
 Jean Hamblenne
 Émile Lempereur
 Robert Mayence
 Michel Meurée
 Henri Pétrez
 Danielle Trempont
 Christine Tiercet
 Dominique Vanderstoken


 sol waibe "revues.be"
 sol waibe "Mir@bel"
 Co on ptit boket so les tcherbonaedjes
 Egzimpes di vîs limeros
 limero  Anêye moes  Scanaedje do limero 1  1949  setimbe  limero 1 2  1949  octôbe  limero 2 3  1949  nôvimbe  limero 3 4  1949  decimbe  limero 4 13  1950  setimbe  limero 13 14  1950  octôbe  limero 14 15  1950  nôvimbe  limero 15 17  1951  djanvî  limero 17 18  1951  fevrî  limero 18 21  1951  may  limero 21 22  1951  djun  limero 22 25  1951  setimbe  limero 25 26  1951  octôbe  limero 26 27  1951  nôvimbe  limero 27 30  1952  fevrî  limero 30 32  1952  avri  limero 32 34  1952  djun  limero 34 37  1952  setimbe  limero 37 38  1952  octôbe  limero 38 39  1952  nôvimbe  limero 39 40  1952  decimbe  limero 40 212  1968  djanvî &fevrî  limero 212 216  1968  djun  limero 216

 Sourdant 

Bourdon
Bourdon